**Tuairisc Aontaithe an Bhoird Bainistíochta 7ú Bealtaine 2019**

|  |  |  |
| --- | --- | --- |
| **Rún comhbhróin** | **Comhghairdeachas.** | **Cosaint Leanaí** |
| Déanann an Bord comhbhrón le muintir na Siúrach Dolores Ní Fhallúin agus le pobal na Siúracha Trócaire ar a bás. D’fheidhmigh Dolores mar Chathaoirleach ar Bhord Bainistíocht na scoile ar feadh na mblianta agus thug sí an-tacaíocht don scoil i gcónaí. Ar dheis Dé go raibh a hanam dílis.  **Cúrsaí airgid**  Pléadh cúrsaí airgid go dti seo I mbliana agus an caiteachas atá pleanáilte don samhradh  **Comhfhreagras**  Pléadh an comhfhreagras | Craobh na hÉireann I gComórtas Díospóireachta Uí Chadhain.  An dara háit i Scléip.  An dara háit i Dúshlán  7 nduais i gComórtas scríbhneoireachta Chonradh na Gaeilge.  Dhá dhuais mór sa chraobh náisiúnta den Scoildrámaíocht  Sa chraobh den chomórtas Chlár raidio.  Duais ag Techféile  Na himreoirí Liathróid láimhe  Luthchleasaíocht, agus na foirne spóirt ar fad | Tugadh an cuntas ar chosaint leanaí don Bhord, ní raibh aon ní le tuairisciú.    **Moladh &Buíochas**  Moladh na daltaí agus glacadh buíochas leis na múinteoirí as ucht an réimse mór leathan de himeachtaí comh agus seach-churaclaim atá ar siúl sa scoil idir díospóireacht, drámaíocht, Gaelbhratach,scríbhneoireacht, clár raidió,spóirt agus go leor eile.  **An foirgneamh**  Tá an Bord sásta go bhfuil dul chun cinn suntasach le sonrú I dtaobh an obair thógála a bhogadh ar aghaidh. Leanfar leis na comhráití leis an Roinn, leis an JMB agus leis na hIontaobhaithe. |
| **Clár ama 2019-20** | **An Chigireacht Bhéarla** | **Beo-An Scéim Aitheantas mar scoil Ghaeltachta** |
| Rinneadh plé maidir leis na dúshláin a bhaineann leis an gclar ama, agus rinneadh cinneadh cur leis na spásanna atá á dtairiscint ar chlár na hIdirbhliana, toisc an t-éileamh mór a bheith ann. Déanfar athbhreithniú ar an bpolasaí iontrála don Idirbhliain an chéad bhliain eile má bhíonn ró-éileamh ar spásanna. | Rinneadh plé gearr ar an dréacht atá tagtha don chigireacht. Déanfar plé níos cuimsithí ag an gcéad chruinniú eile, ach tá an Bord an sásta i dtaobh na moltaí a tugadh maidir le ardchaighdeán na múinteoireachta, an t-atmasféar dearfach, torthaí sna scrúduithe stáite etc | Guíonn an Bord gach rath ar an gceolchoirm BEO a bheidh ar an ardán Déardaoin sa Taibhearc. Cuireadh na scéalta is déanaí atá tagtha ón AOG faoi bhráid an Bhoird. |